《驻跸山》
宋代·林希逸

万里君王跸，雷驱铁骑环。移来云下仗，远驻海东山。

飞檄青丘外，鸣鞘怪石间。龙经占得耳，禽语喜违颜。

似勒燕然去，如封岱岳还。铙歌模写遍，何不续东蛮。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。